Silje Margaretha Solberg (s. 16. kesäkuuta 1990 Bærum) on norjalainen käsipalloilija, pelipaikaltaan maalivahti. Hän on pelannut Norjan maajoukkueessa maaliskuusta 2011 alkaen 110 maaottelua. Hän voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014 ja Ruotsin kisoissa 2016. Seuratasolla hän on edustanut kaudella 2017–2018 ranskalaista Issy Paris Handia.